Søren Kragh Andersen
Søren Kragh Andersen er en dansk cykelrytter, der kører for det belgiske hold Alpecin-Deceuninck. Han har bl.a. vundet to etaper i Tour de France.
Søren Kragh Andersens professionelle cykelkarriere begyndte i 2013, og allerede året efter vandt han Danmarksmesterskabet i enkeltstart for U23-herrer. Han debuterede i Vuelta a España i 2017 og i Tour de France året efter. Ved Tour de France i 2020 vandt han både 14. og 19. etape og endte med en samlet placering som nummer 58. I 2017 blev han nummer 2 i Paris-Tours, og i 2018 vandt han løbet. I 2023 vandt han endagsløbet Eschborn-Frankfurt som den blot anden dansker i løbets historie; den første var Rolf Sørensen i 1993.
Søren Kragh Andersen blev kåret til Årets Cykelrytter i 2020.